CELEX: 62014TN0508
Language: et
Date: 2014-07-06 00:00:00
Title: Kohtuasi T-508/14: 6. juulil 2014 esitatud hagi – Gas Natural versus komisjon

1.9.2014   
            
            
               ET
            
            
               Euroopa Liidu Teataja
            
            
               C 292/55
            
         6. juulil 2014 esitatud hagi – Gas Natural versus komisjon
   (Kohtuasi T-508/14)
   2014/C 292/67
   Kohtumenetluse keel: hispaania
   
      Pooled
   
   
      Hageja: Gas Natural SDG, SA (Barcelona, Hispaania) (esindajad: advokaadid F. Seijo Pérez, R. García Gómez de Zamora ja M. Troncoso Ferrer)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus,
            
         
               —
            
            
               tühistada vaidlustatud otsus osas, milles sellega kohustatakse abi tagasi nõudma ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesolev hagi on esitatud Euroopa Komisjoni 17. juuli 2013. aasta otsuse peale (teatavate kapitalirendilepingute suhtes kohaldatava maksukorra kohta, mida tuntakse ka kui Hispaania maksu tasaarvelduse süsteemi (riigiabi SA.21233, ex NN/2011, ex CP 137/2006)).
   Väited ja peamised argumendid on sarnased nendega, mis esitati kohtuasjades T-401/14: Duro Felguera vs. komisjon, T-700/13: Bankia vs. komisjon ja T-500/14: Derivados del Flúor vs. komisjon.
   Täpsemalt väidetakse, et on rikutud ELTL artikleid 107 ja 108, sest ei ole tõendatud, et väidetav abi oli valikuline ning et see kahjustas liikmesriikidevahelist kaubavahetust; et on rikutud ELTL artikli 107 lõiget 1 ja aktide põhjendamise kohustust, sest majandushuviühingud (AIE) ja nende investorid määratleti kui väidetava abi saajad; et on rikutud ELTL artikleid 107 ja 108 ning võimu kuritarvitamise keelu põhimõtet, sest vaidlustatud otsuses tehakse otsus eraõiguslike isikute vaheliste lepingute õiguspärasuse kohta; samuti, et on rikutud õiguskindluse, õiguspärase ootuse ja võrdsuse põhimõtet ning määruse (EÜ) nr 659/1999 artiklit 14.